 24 መጋቢት 2020 ምንጪ ስእሊ, EDUARDO SOTERAS ኣብ ኢትዮጵያ ብዝሒ ብኮሮናቫይረስ ዝተጠቕዑ ሰባት 12 ከምዝበጽሐ ሚኒስትሪ ጥዕና እታ ሃገር ሎሚ ሰሉስ ኣብ ዘውጸኦ መግለጺ ኣፍሊጡ እዚ ድማ ሓደ ተወሳኺ ብሕማም ኮሮናቫይረስ ዝተትሓዘ ሰብ ከምዝረኸበት ብምርግጋጻ እዩ እቲ ሓድሽ በቲ ቫይረስ ዝተለኸፈ ሰብ ወዲ 34 ዓመት ኢትዮጵያዊ ኮይኑ ብኣቆጻጽራ ኢትዮጵያ 10 መጋቢት ካብ ዱባይ ዝተመለሰ ከምዝኾነ ተገሊጹሎ እታ ሃገር ብኣቆጻጽራ ኢትዮጵያ 3 መጋቢት እያ ፈላማይ ብኮሮናቫይረስ ዝተጠቕዐ ሰብ ከምዘሎ ኣረጋጊጻ ድሕሪ 12 መዓልታት ድማ ኣብታ ሃገር ብዝሒ በዚ ቫይረስ ዝተለኸፉ ሰባት 12 በጺሑሎ በቲ ቫይረስ ዝተለኸፉ ሰባት መነ መን እዮም? 